9. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 334774/111-175 της 5/20 Φεβρ.  1963 (ΦΕΚ Β΄ 68) Περί πληρωμών δια μεταφοράς εις λογαριασμούς ποσού ανωτέρου των 20.000 δραχμών. Έχοντες υπ’ όψιν: 1)Την διάταξιν του άρθρ. 3 του Α.Ν. 1819/1951 «περί τρόπου διεξαγωγής των πάσης φύσεως συναλλαγών του Δημοσίου», 2)την υπ’ αριθ. 78069/5.3.1952 απόφασιν ημών, 3)την υπ’ αριθ. 208578/2.8.1960 ομοίαν, 4)την υπ’ αριθ. 20208/7.12.1962 απόφασιν του Δ/ντού του Ταμείου Πληρωμών Αθηνών, δι’ ης προτείνεται όπως αι εντολαί δια μεταφοράς εις λογαριασμόν επ’ ονόματι των δικαιούχων εκδίδωνται επί χρηματικών ενταλμάτων προπληρωμής ποσού άνω των 20.000 δραχμών επί τω λόγω ότι το υφιστάμενον νυν ποσόν προπληρωμής των 3.000 δραχμών περί ου προβλέπει η υπ’ αριθ. 78069/1952 απόφασις τυγχάνει λίαν μικρόν και δημιουργεί πρόσθετον φόρτον εργασίας εις τα οικεία Ταμεία και τους Ταμιακούς Υπολόγους, αποφασίζομεν: Τροποποιούντες την υπ’ αριθ. 78069/5.3.1952 απόφασιν ημών περί εφαρμογής των διατάξεων του Α.Ν. 1819/1951 περί τρόπου διεξαγωγής των πάσης φύσεως συναλλαγών του Δημοσίου, εγκρίνομεν όπως χρηματικά εντάλματα προπληρωμής ή άλλοι τίτλοι πληρωμής, ποσού ανωτέρου των 20.000 δραχμών δια δαπάνας, πλην των αναφερομένων εις τοιαύτας εξαιρουμένας της δι’ επιταγών πληρωμής, επ’ ονόματι δημοσίων υπολόγων ως και διαχειριστών παγίας προκαταβολής, ως και χρηματικά εντάλματα ή άλλοι τίτλοι πληρωμής υπέρ Δήμων, Κοινοτήτων και Νομικών Προσώπων Δημοσίου Δικαίου άνω των 20.000 δραχμών εξοφλούνται υποχρεωτικώς δι’ εντολής μεταφοράς του ποσού του εντάλματος ή άλλου τίτλου πληρωμής εις τρεχούμενον παρά τη Τραπέζη της Ελλάδος λογαριασμόν του δικαιούχου κατά τα μέχρι τούδε ισχύοντα. (Μετά την σελ. 126(β) Σελ. 126,01 218-049 Πληρωμή με επιταγή 25.Β.γ.8-9 25.Β.γ.9 Πληρωμή με επιταγή 